open-index/open-wikipedia-markdown huggingface dataset:
Մեյնդերտ Դե Յոնգ

**Մեյնդերտ Դե Յոնգ** (, ), ամերիկացի մանկագիր։

## Կենսագրություն
Դե Յոնգը ծնվել է Նիդերլանդների Ֆրիզլանդ գավառի Վիերում գյուղում։ 1914 թվականին նրա ծնողները ներգաղթել են ԱՄՆ և հաստատվել են Գրանդ Ռեփիդս քաղաքում, (Միչիգան նահանգ)։ Դե Յոնգը սովորել է կալվինյան մասնավոր քոլեջներում, այնուհետև ընդունվել է Չիկագոյի համալսարան, բայց այն չի ավարտել։ Գրել սկսել է դեռ քոլեջում սովորելու ժամանակ։

Մեծ ճգնաժամի ժամանակ Մեյնդերտ Դե Յոնգը փոխել է շատ մասագիտություններ. աշխատել է որպես քարագործ, եկեղեցու պահակ, գերեզմանափոր, դասավանդել է Այովա նահանգի փոքր քոլեջներից մեկում։ Մանկական գրադարանի գրադարանավարի ակնարկով Դե Յոնգը գրել է գրքեր երեխաների համար։ 1938 թվականին լույս է տեսել «Մեծ սագը և փոքրիկ սպիտակ բադիկը» (անգլ. The Big Goose and the Little White Duck) պատմվածքը։ Երկրորդ համաշխարհային պատերազմի ժամանակ Դե Յոնգը ծառայել ԱՄՆ ռազմաօդային ուժերում, որոշ ժամանակ նրա զորամիավորումը տեղակայված էր Չինաստանում։

Պատերազմից հետո Դե Յոնգը սկսում է վերադառնալ իր գրական գործունեությանը, գրել է 27 գիրք, որոնցից 7-ի գործողությունները տեղի են ունենում Հոլանդիայում։ Դե Յոնգի 6 գիրք պատկերազարդել է Մորիս Սենդակը։ Դե Յոնգի ստեղծագործությունները մեծապես հայտնի էին 1950-ականներին, բայց 1970 թվականին ավելի հաճախ էին քննադատվում սենտիմենտալության համար, և 1970-ական թվականներին Դե Յոնգը դադարեցնում է իր գրական գործունեությունը։

Մի քանի տարի ապրում է Մեքսիկայում, դրանից հետո վերադառնում է ԱՄՆ և կյանքի վերջին տարիներն անցկացնում է Միչիգան նահանգում։

## Մրցանակներ
* 1954 թվականին «Շադրախ» և «Սենդի, շտապիր տուն» վեպերը առաջադրվել են Ջոն Նյուբերի անվան մեդալին։ 
* 1955 թվականին «Անիվը դպրոցի մոտ» պատմվածքը պարգևատրվել է Ջոն Նյուբերի անվան մեդալով, 1957 թվականին՝ Մանկական գրականության գերմանական մրցանակով, իսկ 1963 թվականին առաջադրվել է Lewis Carroll Shelf Award ամերիկյան մրցանակին։  
* 1956 թվականին «Վաթսուն հայրերի տունը» վեպը ստացել է Ժոզետ Ֆրանկի մրցանակ, և նաև պարգևատրվել է Ջոն Նյուբերի անվան մեդալով  (1957 թվական)։ 
* 1962 թվականին Դե Յոնգին շնորհվում է Հանս Քրիստիան Անդերսենի անվան մրցանակ մանկական գրականության մեջ կատարած իր ներդրման համար։ Նա դառնում է առաջին ամերիկացի գրողը, ում շնորհվել է այդ մրցանակը։ 
* 1969 թվականին «Ճանապարհորդություն Անանուխի փողոցից» պատմվածքը հաղթում է Ազգային գրքի առաջին մրցանակը «Մանկական գրականություն» անվանակարգում։

## Մատենագրություն

**Անգլերեն լեզվով**
* The Big Goose and the Little White Duck, 1938
* Smoke above the lane
* The Wheel on the school
* Dirk’s dog Bello
* The House of sixty fathers
* Along came a dog
* The Cat that walked a week
* The last little Cat
* The Tower by the sea
* Far out the long canal
* Shadrach
* A horse came running
* The Easter cat
* The singing hill
* Hurry home, Candy.

## Ծանոթագրություններ

## Արտաքին հղումներ
* МЕЙНДЕРТ ДЕЙОНГ на сайте Всероссийской государственной библиотеки иностранной литературы им. М. И. Рудомино

Կատեգորիա:Ամերիկացի մանկագիրներ
Կատեգորիա:Ամերիկացի գրողներ
Կատեգորիա:Հոլանդացի գրողներ
Լեննարթ Թի

**Լեննարթ Թի** (գերմ.՝ Lennart Thy, ), գերմանացի ֆուտբոլիստ, հոլանդական «Սպարտա» ակումբի հարձակվող։

## Կարիերա
### Ակումբային
Կարիերան սկսել է հայրենի Ֆրեհեն քաղաքի «Վիկտորիա» թիմում։ Հետագայում 8 տարի անընդմեջ պատրաստվել է «Նորդեն» խմբի դպրոցում և 2007 թվականին ընդունվել  բրեմենյան «Վերդերի» ակադեմիա։ Վերդերյան կազմերում մինչև 17 և մինչև 19 տարեկանը հանդես է եկել Գերմանիայի տարբեր մրցաշարերում։ «Վերդեր 2» թիմում իր նորամուտը նշել է «Հոլշտայնի» դեմ խաղում, որտեղ 78-րդ րոպեին դուրս է եկել խաղադաշտ Դոմինիկ Շմիդտի փոխարեն («երաժիշտները» հաղթեցին 6:1 հաշվով) ։ 2010 թվականի նոյեմբերի 24-ին առաջին անգամ խաղացել է Չեմպիոնների Լիգայում  «Տոտտենհեմ Հոթսպուրի» դեմ։

### Հավաքականում
2008 թվականին  խաղացել է  իռլանդացիների դեմ մինչև 16 տարեկանների երիտասարդական հավաքականում։ Մեկ տարի անց մինչև 17 տարեկանների հավաքականի կազմում մասնակցել է Եվրոպայի առաջնությանը և դարձել հաղթող՝ խաղալով եզրափակչում և 99-րդ րոպեին դաշտում իր տեղը զիջելով Հերրիթու Նաուբերուին։ Ռմբարկուների վեճում երեք գնդակով կիսել է առաջին տեղը հոլանդացի Լյուկ Կաստանյոսի հետ ։  Որպես Եվրոպայի չեմպիոն մասնակցել է Նիգերիայում կայացած Աշխարհի առաջնությանը, որտեղ գերմանացիները  1/8 եզրափակչի ավելացված ժամանակահատվածում 4:3 հաշվով պարտություն կրեցին Շվեյցարիայից։

### Մրցանակներ
2018 թվականին հաձակվողն ստացավ «FIFA Fair Play Award»  մրցանակ սակավարյունությամբ տառապող հիվանդի դժվարին վիրահատության համար (ցողունային բջիջների փոխպատվաստում) արյուն  հանձնելու համար։ Այս  ընթացակարգի համար «Վենլոն» 2018 թվականի մարտին՝ սեզոնի ամենաթեժ պահին, նրան մեկ շաբաթով արձակուրդ տվեց։ Թին բաց թողեց  «ՊՍՎ»-ի հետ խաղը, որի ժամանակ նրա երկրպագուները, ցանկանալով շեշտել Թիի վեհանձնությունը՝ նրան պլակատներ էին ձոնել։

## Ձեռքբերումներ
### Միջազգային

; Գերմանիա (մինչև 17)

* Եվրոպայի չեմպիոն մինչև 17 տարեկան կարգում - 2009 թ.

### Անհատական
* Եվրոպայի առաջնության լավագույն ռմբարկու ինչև 17 տարեկան կարգում - 2009 թ.
* FIFA Fair Play Award: 2018

## Ծանոթագրություններ

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Զվոլեի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Սանկտ Պաուլիի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սպարտա Ռոտերդամի ֆուտբոլիստներ
Քամոտ (հեռուստասերիալ)

**«Քամոտ»** (), թուրքական հեռուստասերիալ։ Պրեմիերան կայացել է 2019 թվականի մարտի 15-ին թուրքական ATV հեռուստաալիքով։

Սերիալի կարգախոսն է «Հեքիաթ սիրո մասին՝ ծնված վրեժից...»: 100-ից ավելի երկրներ սերիալը ցուցադրելու իրավունք են ձեռք բերել։ 2020 թվականի հուլիսի 5-ին հայտնի դարձավ, որ սերիալը կթարգմանվի Ռուսաստանում։ Բայց առայժմ անհայտ է մնում, թե որ ալիքն է ստանձնել սերիալի ցուցադրման իրավունքը։ Որոշ տվյալներով, այդ հեռուստաալիքը կարող է լինել «Домашный» կամ «Русский Бестселлер»-ը։

## Սյուժե
Սերիալի դեպքերը տեղի են ունենում թուրքական Մարդինի մարզի Միդիադ քաղաքում, երկու հզոր՝ Ասլանբեյ և Շադօղլու ընտանիքների միջև։ Ասլանբեյ ընտանիքից երիտասարդ Միրանին 27 տարվա ընթացքում մեծացրել են վրեժի մասին մտքերով։ Իսկ Շադօղլու ընտանիքից Ռեյանը բարեհոգի աղջիկ է, ով հավատում է սիրուն։ Մի անգամ նրանց ճանապարհները խաչվում են և նրանք սիրահարվում են։ Սակայն աղջիկը նրա թշնամու դուստրն է, ումից նա երդվել էր վրեժխնդիր լինել...Երիտասարդները պետք է անցնեն բազմաթիվ փորձությունների և դժվարությունների միջով դեպի երջանկություն տանող ճանապարհին, ինչպես նաև կանգնեցնեն բազմամյա թշնամանքը իրենց ընտանիքների միջև։

## Դերերում

## Հեռարձակումը Թուրքիայում

## Նշումներ

## Ծանոթագրություններ

## Արտաքին հղումներ
Акын Акынозю и Эбру Шахин: Страстно влюбленные

Կատեգորիա:2019 հեռուստասերիալներ
Կատեգորիա:Թուրքական հեռուստասերիալներ
Կատեգորիա:Հեռուստասերիալներ այբբենական կարգով
Ալբերտ Փեյն

**Ալբերտ Փեյն** (, ), ամերիկացի գրող, ով հայտնի է որպես Մարկ Տվենի կենսագրության հեղինակ։

## Կենսագրություն
Ծնվել է 1861 թվականի հուլիսի 10-ին, Մասաչուսեթս նահանգի Նյու Բեդֆորդ քաղաքում, մեծահարուստ ֆերմերի ընտանիքում, բայց երբ նա մեկ տարեկան էր, ընտանիքը տեղափոխվում է Այովայի Բենտոնսպորտ գյուղ, իսկ մի փոքր անց` Իլինոյս նահանգի Զինիա գյուղ։ Դպրոցն ավարտելուց հետո նա հետաքրքրվել է լուսանկարչությամբ և շրջել է երկրով մեկ, մինչև որ հաստատվել է Նյու Յորքում։ Ավելի ուշ նա ծանոթացել է Մարկ Տվենի հետ, նրան մի քանի տարի ուղեկցել ճանապարհորդությունների ժամանակ և նրա մահից հետո դարձել է իր արխիվի կառավարիչը։ Եղել է Պուլիցերյան մրցանակի հանձնաժողովի անդամ։ Իր կյանքի վերջին տարիները նա անցկացնում է Ֆրանսիայում, որտեղ իր աշխատանքի համար ստանում է Պատվո Լեգեոնի շքանշան և ասպետի կոչում։

## Ընտանիք
Ամուսնացած է եղել, ունեցել է երեք դուստր։

## Մատենագրություն
* Երկու ընկերների բանաստեղծությունները (1893 թվական, Ուիլյամ Ուայթի հետ  միասին)
* Արկանզասյան արջը (1898 թվական)
* Դատարկ ծառը (1898 թվական)
* Հացի գիծը (1900 թվական)
* Մեծ սպիտակ բուլվարները (1900 թվական)
* Դատարկ ծառը ձյան մեջ (1901 թվական)
* Թոմաս Նաստ` իր ժամանակը և նկարները (1904 թվական)
* Վրանների բնակիչները (1908 թվական)
* Նավերի բնակիչները (1910 թվական)
* Մարկ Տվեն. կենսագրություն (1912 թվական, չորս հատոր)
* Դատարկ ծառը. օրեր և գիշերներ (1915 թվական)
* Մարկ Տվենի մանկությունը (1916 թվական)
* Մարկ Տվենի կյանքը՝ համառոտ (1920 թվական)
* Ոսկե կատուն (1934 թվական)

## Ծանոթագրություններ

## Արտաքին հղումներ
* Альберт Пейн на Энциклопедии читателя
* Творчество Пейна на  Проекте "Гутенберг"

Կատեգորիա:20-րդ դարի ամերիկացի վիպասաններ
Կատեգորիա:Ամերիկացի գրողներ
Կատեգորիա:Ամերիկացի մանկագիրներ
Կատեգորիա:Ամերիկացի վիպասաններ
Կատեգորիա:Ամերիկացի կենսագիրներ
Կատեգորիա:Պատվո լեգեոնի շքանշանի ասպետներ
Անտոն Էբերտ

**Անտոն Էբերտ** (, ), ավստրիացի նկարիչ։ Հայտնի է ինչպես իր բնանկարներով, այնպես էլ դիմապատկերներով և ժանրային գեղանկարչության մեջ կատարած աշխատանքներով։

## Կենսագրություն
Գեղանկարչություն է սովորել Պրահայի գեղարվեստի ակադեմիայում, մասնավոր դասեր է անցել Ֆերդինանդ Վալդմյուլլերի մոտ։

Մեկնել է մի շարք ճանաչողական ուղևորությունների։ Աշխատել է որպես պատկերանկարիչ Վիեննայում։ Նրա պատվիրատուներից էր կայսր Ֆրանց Յոզեֆ I-ը, ում մանրանկարչական դիմանկարը նկարիչը ստեղծել է փղոսկրի վրա։ Նրա դիմանկարների հաճախակի հանդիպող օբյեկտները երեխաները և գեղեցիկ կանայք էին։ Բացի դրանից, Էբերտը Վիեննայի մոտակայքում նաև զբաղվում էր բնանկարային գեղանկարչությամբ։

1862 թվականից եղել է Վիեննայի նկարիչների ասոցիացիայի անդամ։

## Պատկերասրահ

Anton Ebert Mandolinenspielerin.jpg|*Մանդոլին նվագողը*(um 1896)
Anton Ebert Mutter mit Kind am Fenster.jpg|*Մայրիկը և երեխան լուսամուտի մոտ*(um 1896)
Anton Ebert Der kleine Schulschwänzer.jpg|*Փոքրիկ դասալիքը* (1885)
Anton Ebert Am Schönen Brunnen.jpg|*Գեղեցիկ շատրվանի մոտ*
Anton Ebert (circle) - Food for the Dog.jpg|Կերակուր շան համար
Anton Ebert Rast 1858.jpg|
Anton Ebert Junge beim Kegeln 1876.jpg|
Anton Ebert - Portrait of a girl with a red scarf.jpg|
Anton Ebert Der kleine Schulschwänzer.jpg|
Anton Ebert Madonna mit Kind.jpg|


## Ծանոթագրություններ

## Գրականություն
* Kunst des 19. Jahrhunderts. Bestandskatalog der Österreichischen Galerie des 19. Jahrhunderts Wien. Band 1 (A — E). Wien: Brandstätter 1992, S. 208
* F. v. Bötticher, Malerwerke des 19. Jh. I, 1891
* E. Vincenti, Wiener Kunst-Renaissance 1876, S. 333f.

## Արտաքին հղումներ
* Էբերտ

Կատեգորիա:Ավստրիացի նկարիչներ
Կատեգորիա:19-րդ դարի նկարիչներ
Ռուապեհու

**Ռուապեհու** (,  բառից, նշանակում է *որոտացող անդունդ*), գործող հրաբուխ Նոր Զելանդիայի Հյուսիսային կղզում՝ Թոնգարիրո ազգային պարկում, Օհակունե քաղաքից մոտավորապես 25 կիլոմետր դեպի հյուսիս-արևելք, Թաուպո լճի հարավային ափից շուրջ 40 կիլոմետր դեպի հարավ-արևմուտք։ 
## Համառոտ տեղեկատվություն
Ռուապեհուի լանջերին՝ ծովի մակերևույթից 1700-2000 մետրի սահմանագծից վեր, գտնվում են ձնածածկ հատվածներ և շուրջ երկու տասնյակ, թեև ոչ մեծ, բայց յուրօրինակ սառցադաշտեր և գլխավորապես դահուկավազքի սիրահարների ու դահուկորդ մարզիկների համար նախատեսված հանգստյան հանգրվաններ։ Ռուապեհուն Նոր Զելանդիայի խոշորագույն հրաբուխն է և Հյուսիսային կղզու ամենաբարձր լեռը՝ իր երեք գագաթներով, որոնցից Թահուրանգին ծովի մակերևույթից բարձր է 2.797, Թե Հեուհեուն՝ 2.755, Փարետետայիտոնգան՝ 2.751 մետր։ Այդ գագաթների միջև ընկած է խոր, գործող խառնարանը, որը հրաբխային մեծ ժայթքումների միջակայքում լցված է լինում ջրով։

Ուսումնասիրողների կարծիքով՝ Ռուապեհուն, որ հիմնականում կազմված է անդեզիտից, հրաբխային ակտիվություն սկսել է դրսևորել մոտավորապես 250.000 տարի առաջ։ Նոր ժամանակներում, երբ սկսել են գրանցել հրաբխային ժայթքումները, նկատել են, որ մեծ ժայթքումներ տեղի են ունենում հիսուն տարին մեկ անգամ, իսկ փոքրերի թիվը, 1945 թվականից այս կողմ, արդեն անցել է վաթսունից։ 1970 թվականին տեղի ունեցած նման ոչ մեծ ժայթքումներից մեկի ժամանակ արտանետված մոխիրն ու խարամը որոշակի վնաս են պատճառել հանգստյան տներին ու դահուկուղիներին։

## Ուշագրավ փաստեր
Ռուապեհուի լանջերին են նկարահանվել կինոռեժիսոր Փիթեր Ջեքսոնի «Մատանիների տիրակալը» հանրահայտ կինոնկարի որոշ տեսարաններ։
## Պատկերասրահ

Tongariro Northern Circuit, New Zealand (5).JPG|
MtRuapehu 23oct2002.jpg|Տեսքը արբանյակից
Ruapehu ast 2007084 lrg cropped.jpg|
Crater Lake, Ruapehu, New Zealand 13.JPG|Խառնարանային լիճը
Turoafield.jpg|
MountRuapehu.jpg|Լեռը ամռանը
Taranaki view1.jpg|


## Ծանոթագրություններ

## Արտաքին հղումներ
* Опасности од вулканот Руапеху — GNS Science 
* Вулканска камера на Руапеху  — секојчасовни слики од GeoNet 
* Блог за сите избиви на Руапеху од 1995 до денес 

Կատեգորիա:Ակտիվ հրաբուխներ
Կատեգորիա:Նոր Զելանդիայի հրաբուխներ
Show Me the Meaning of Being Lonely

**«Show me the meaning of being lonely»** (), ամերիկյան *[[Backstreet Boys]]* խմբի «Millennium» երրորդ ստուդիական ալբոմի երրորդ սինգլը, որ թողարկվել է 1999 թվականի։

## Երաժշտական տեսահոլովակ
Տեսահոլովակը նկարահանել է ռեժիսոր Ստյուարտ Գոսլինգը Լոս Անջելեսում 1999 թվականի դեկտեմբերի 11-12-ին։ Տեսահոլովակի սկզբում Բրայան Լիթրելը հետևում է, թե ինչպես են վերակենդանացման բաժանմունքի բժիշկները փորձում փրկել հիվանդին, որը հենց Բրայանն է։ Հաջորդ էպիզոդում Էյ Ջի Մաքլինը նայում է մի աղջկա նկարի և նրան թվում է, թե նա անցնում է իր մոտով։ Այդ ժամանակ Բրայանը դուրս է գալիս հիվանդանոցի շենքից։ Քևին Ռիչարդսոնը գտնվում է մի սենյակում, որտեղ դիտում է հին տեսաձանագրություններ իր հոր մասնակցությամբ։ Նիք Քարթերը շրջում է քաղաքի փողոցներում անձրևի տակ։ Հաուի Դորոուն բարում տեսնում է երիտասարդ աղջկա ուրվական, որն անհետանում է նույնքան արագ, որքան հայտնվել էր։  Տեսահոլովակի ավարտին բոլոր հինգ տղաները երևում են գիշերային քաղաքի ֆոնին։

Տեսահոլովակում խմբի անդամներից յուրաքանյուրը ներկայացված է այնպիսի տեսարանում, ինչ վերապրել է իրական կյանքում՝ հոր ու քրոջ մահը, վիրահատություն, բաժանում, դավաճանություն։

## Երգացանկ
* **Մեծ Բրիտանիա**
# "Show Me the Meaning of Being Lonely" – 3:54
# "I'll Be There for You" – 4:34
# "You Wrote the Book on Love" – 4:38

* **Ամերիկա**
; Double 12" Vinyl
# "Show Me the Meaning of Being Lonely" (Soul Solution House of Loneliness Vocal) – 7:22
# "Show Me the Meaning of Being Lonely" (Jason Nevins Crossover Instrumental) – 3:57 [track only, no vocals]
# "Show Me the Meaning of Being Lonely" (Soul Solution Mix Show Version) – 4:12
# "Show Me the Meaning of Being Lonely" (LP Version) – 3:54
# "Show Me the Meaning of Being Lonely" (Jason Nevins Crossover Remix) – 3:55
# "Show Me the Meaning of Being Lonely" (Remix Acapella) – 3:55 [vocals only, no track]
# "Show Me the Meaning of Being Lonely" (Soul Solution House of Loneliness Dub) – 6:50 [track only, no vocals]
# "Show Me the Meaning of Being Lonely" (Bonus Beats) – 2:55 [track only, no vocals]

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* Խմբի պաշտոնական կայքը  
* Խմբի պաշտոնական էջը Twitter-ում 

Կատեգորիա:Սենտիմենտալ սիրային երգեր
Թարիրիա

**Թարիրիա** (), Վանի թագավորության թագուհի՝ Ուրարտական տերության արքա Մենուայի կինը։

## Կենսագրություն
Վանի թագավորության անվանապես հայտնի միակ թագուհին Թարիրիան է՝ ով եղել է ուրարտական տերության հզորագույն արքաներից Մենուայի կինը։ Թարիրիան է եղել Էրեբունի քաղաքի (ներկայիս Երևան) հիմնադիր Արգիշտի Ա արքայի մայրը։ Նա էլ հայտնի է Մենուա արքայի միայն մեկ արձանագրություններից, որը հայտնաբերվել է Արևմտյան Հայաստանի Կատեպանաց գյուղի մոտ (Վան քաղաքից հարավ)։ Արձանագրությունը տեղեկացնում է, որ արքան խաղողի այգի է նվիրել իր տիկնոջը և այն անվանակոչել նրա անվամբ։ Ժամանակին ենթադրվել է, որ Թարիրիան Մենուայի դուստրն է, քանի որ նրա անունից առաջ դրված որոշիչ–գաղափարագիրը մեկնաբանվել էր իբրև «*[[աղջիկ]], [[դուստր]]*»։ Սակայն հետագայում ճշտվեց, որ այդ որոշիչ–գաղափարագիրը նշանակել է «տիկին»։

Մեզ է հասել Վանի թագավորության թագուհու առնվազն մեկ պատկեր, որն առկա է Իշպուինի արքայի ընտանիքի՝ գերագույն աստծուն երկրպագելու տեսարանում։ Դա Վանի շրջանից հայտնաբերված բրոնզե թիթեղ է՝ պատկերներով և մեհենագիր (հիերոգլիֆ) գրություններով, այն այժմ պահպանվում է Ժնևի Բուդինի թանգարանում։ Թագուհու գլխավերևում երկու մեհենագրերով նշված է նրա անունը, որը, սակայն, վերծանված չէ։

## Տես նաև
Վանի թագավորություն

## Ծանոթագրություններ

Կատեգորիա:Վանի թագավորության թագուհիներ
Շահանդուխտ II

**Շահանդուխտ II** (Շահանդուխտ Բ, ), Սյունյաց աշխարհի թագուհի։

Սյունյաց թագավորության հիմնադիր Գրիգոր Ա Սյունի արքայի (1051-1072) կինը, Սենեքերիմ թագավորի քույրը։

## Պատմություն
[մինի|[Վահանավանք (Սյունիքի մարզ)|Վահանավանք]]Շահանդուխտ II–ը Աղվանից (Հայոց Արևելքից կողմանց) արքա Սահակ Սևադա II–ի և Սոփիայի դուստրն էր, ինչի մասին վկայում են նաև Վահանավանքից հայտնաբերված արձանագրությունները և Սյունյաց ականավոր պատմիչ Ստեփանոս Օրբելյանը։ Շահանդուխտ II թագուհին կարևոր դերակատարում է ունեցել Սյունյաց թագավորության քաղաքական կյանքում։ Շահանդուխտ II-ը Գրիգոր I Սյունի արքայի կինն էր, որն անզավակ մահացավ  1072 թվականին։ Գրիգոր I Սյունի թագավորի մահվանից հետո Սյունյաց ազնվականության վորոշմամբ թագավոր է հռչակվում Շահանդուխտ թագուհու կրտսեր եղբայր Սենեքերիմը (1072-1094/1096)։  Արցախ աշխարհի արքայատուստրը արդեն հասցրել էր սիրվել ու մեծ հարգանք վայելել Սյունիքում, քանի որ միայն նրա հեղինակության շնորհիվ էր հնարավոր գահաժառանգման հարցի նման լուծումը, մանավանդ որ արքայազնը տակավին մանկահասակ էր։

Շահանդուխտ թագուհին կարևոր դերակատարում է ունեցել նաև իր եղբայր Սենեքերիմի թագավորության ժամանակաշրջանում։ Եղբոր՝ Սենեքերիմ արքայի մահից հետո, միչև եղբորորդու՝ Գրիգոր II արքայի չափահաս դառնալը, Շահանդուխտ II–ը եղել է թագավորության փաստացի կառավարիչը։ Շահանդուխտ II–ը մահահացել է 1116 թվականին։

Բեղումնավոր էր Շահանդուխտ II–ի շինարարական և բարեգործական գործունեությունը, որի համար նա արժանացել է «*ամենաօրհնյալ*», «*խորահավատ բարեպաշտուհի*», «*երանելի և սուրբ թագուհի*» պատվատիտղոսներին։

1086 թվականին Շահանդուխտ թագուհին և իր քույր Կատան կառուցել են Վահանավանքի Սբ. Աստվածածին եկեղեցին, որտեղ էլ գտնվել է նրանց մասին պատմող արձանագրությունը։ Դատելով արձանագրություններից և Վահանավանքում հայտնաբերված տապանաքարերից՝ իր կյանքի վերջին հատվածը Սյունիքում է անցկացրել Շահանդուխտ թագուհու մայրը՝ «Աղվանից թագուհի» Սոփիան։ Նրա տապանաքարից իմանում ենք մահվան տարեթիվը՝ 1081 թվական։ Նույն թվականին Շահանդուխտ թագուհին, նրա եղբայր Սենեքերիմ արքան և քույր Կատան իրենց մոր հիշատակը հավերժացնող գեղաքանդակ խաչքար են կանգնեցրել Վահանավանքի մեծ տաճարի արևելյան կողմում։

Շահանդուխտ թագուհին և նրա եղբայր Սենեքերիմ արքան աչքի են ընկել ոչ միայն շինարարական գործունեությամբ, այլև եկեղեցուն և հոգևոր դասին տված առատ պարգևներով ու նվիրաբերած տիրույթներով։

## Տես նաև
* Սյունյաց թագավորություն

## Ծանոթագրություններ

## Գրականություն
* 
* 

Կատեգորիա:Սյունյաց թագուհիներ
Չինական ծնծղա

thumb|Չայնա տեսակի ծնծղաներ երեք մայրցամաքներից
thumb|left|Չայնա ծնծղայի ձայնանմուշ
**Չայնա ծնծղա** (), հարվածային գործիք, ծնծղաների տեսակ։ Առաջացել է գոնգից։

Չայնա ծնծղայի անվանումը գալիս է նրա ձևից, որը նման է չինական Bo երաժշտական գործիքին։

Չայնա տեսակի ծնծղաները հաճախ հանդիպում են ռոք երաժշտության տարբեր մեկնաբանություններում, մասնավորապես, ծանր մետալ () և տրեշ մետալ  ()։ Այն հաճախ օգտագործվում է ջազ ֆյուժն () և լատինաամերիկյան () երաժշտության մեջ։

Չայնա ծնծղայի անվան տակ նաև պատրաստվում են գմբեթի ձևով և մարմնի կորությամբ տարբերվող Swish և Pang սկավառակներ։

Սկավառակը արձակում է բարձր, կտրուկ, թեթևակի կեղտոտ ձայն, որն օգտագործվում է հատկապես ստակկատոյի հզոր շեշտադրումներ ստեղծելու համար։ Սակայն սկավառակը կարող է օգտագործվել նաև Ride պարտիայի համար։

Սկավառակի չափերը 14-22 դյույմ են, փոքր սկավառակներին անվանում են splash-china։

Այս սկավառակների միջև եղած տարբերությունը գլանաձև կամ կիսակոնաձև գմբեթն է։ Սկավառակի եզրը շրջված է դեպի վեր, այսինքն՝ հակառակ մարմնի ճկման հիմնական ուղղությանը։

Այս սկավառակները օգտագործվում են ինչպես հարվածային գործիքների խմբում, այնպես էլ՝ իբրև զուգադիր սկավառակներ։

Հենակի վրա տեղադրման ժամանակ սկավառակները կախվում են ինպես գմբեթը դեպի ներքև, այնպես էլ դեպի վերև։ Գմբեթի դիրքը ներքևում ձայնին հաղորդում է լայն հնչերանգ։
 
Չայնա ծնծղայի սկավառակների բնորոշ դասավորությունը մեծ անկյան տակ է, որոշ դեպքերում՝ գրեթե ուղղահայաց։ Դա արվում է կայունությունը նվազեցնելու համար (նոտայի երկարությունը հարվածից հետո), քանի որ սկավառակը ուղղահայաց դիրքում իր կշիռով «դանդաղեցնում է» տատանումը։

Կատեգորիա:Հարվածային երաժշտական գործիքներ
Կատեգորիա:Չինական երաժշտական գործիքներ
Ճապոնիայի Նախարարների կաբինետի օրենսդրական բյուրո

, Ճապոնիայի Նախարարների կաբինետի իրավական բյուրո, որն ապահովում է կառավարչական գործընթացի որակյալ իրավական աջակցություն։ Իրավական բյուրոն իրականացնում է խորհրդարանի հավանությանը ենթակա օրինագծերի, միջազգային պայմանագրերի նախագծերի, կառավարական հրամանագրերի և այլնի պատրաստում և իրավական փորձաքննություն, զեկույցներ է պատրաստում Նախարարների կաբինետին, վարչապետին, իրավաբանական հարցերով բոլոր պետական նախարարներին։ Ղեկավարում է նախագահը, որը հաստատվում է խորհրդարանի նախագահի կողմից։

## Պատմություն
Հիմնադրվել է 1875 թվականին որպես **Օրենսդիր բյուրո**, Մեծ պետական խորհրդի (Դայձյոկան) օժանդակ կազմակերպություն։ 1885 թվականից անցել է Նախարարների կաբինետի վերահսկողության տակ։ 1962 թվականի հուլիսի 1-ին վերանվանվել Է Ճապոնիայի Նախարարների կաբինետի օրենսդրական բյուրո։

## Պարտականություններ
1962 թվականի Նախարարների կաբինետի օրենսդրական բյուրոյի օրենքի համաձայն՝ պատասխանատու է կառավարության օրենսդրական քաղաքականության համար. զբաղվում է խորհրդարան ներկայացնելու համար անհրաժեշտ օրինագծերի կազմմամբ, ստուգում և խմբագրում է Նախարարների կաբինետի օրենսդրական ակտերն ու որոշումները, վերլուծում է ճապոնական և միջազգային օրենսդրությունը։ Խորհուրդներով օգնում է Ճապոնիայի վարչապետին և Նախարարների կաբինետի նախարարներին։

## Ծանոթագրություններ

## Արտաքին հղումներ
*  

Կատեգորիա:1962 հիմնադրումներ
Կատեգորիա:Ճապոնական իրավունք
Կատեգորիա:Ճապոնիայի Նախարարների կաբինետ
Կատեգորիա:Ճապոնիայի կառավարություն
Ձմեռային օլիմպիական խաղեր 1932

**Ձմեռային օլիմպիական խաղեր 1932,** պաշտոնապես հայտնի որպես **III Ձմեռային օլիմպիական խաղեր,** ձմեռային բազմասպորտային իրադարձություն**,** որը տեղի է ունեցել Լեյք Փլեսիդ քաղաքում։ Խաղերը բացվել են 1932 թվականի փետրվարի 4-ին և փակվել փետրվարի 15-ին։

Առաջին խաղերը անց են կացվել Հյուսիսային Ամերիկայում։

## Քաղաքի ընտրություն
Լեյք Փլեսիդի մրցակիցները եղել են Մոնրեալը (Կանադա), Բեր Մաունտին, Յոսեմիթեն, Թահոն, Դուլութը, Մինեապոլիսը և Դենվերը (բոլորը ԱՄՆ-ում)։

## Մարզաձևեր
**Հիմնական տեսակներ**
* 20px Բոբսլեյ (2)
* 20px Չմշկավազք (4)
* 20px Դահուկային երկամարտ (1)
* 20px Դահուկավազք (2)
* 20px Դահուկացատկ (1)
* 20px Գեղասահք (3)
* 20px Հոկեյ (1)

Փակագծերում խաղարկված մեդալների թիվն է։

## Մասնակից երկրներ
Մասնակցել են 17 երկրներ։

## Մրցույթի անցկացման ժամանակացույց

## Մեդալների արդյունք

## Հետաքրքիր փաստեր
* Ձմեռային օլիմպիական խաղերի համար Coca-Cola-ն դարձել է ըմպելիքների հիմնական մատակարար։
* Խաղերի բացումը կատարել է Ֆրանկլին Ռուզվելտը, որն այդ ժամանակ եղել է Նյու Յորքի նահանգապետ։ Դրանից 9 ամիս անց նա ընտրվել է ԱՄՆ-ի նախագահ։
* Օլիմպիական խաղերում Սոնյա Հենին գեղասահքի ասպարեզում ստացել է իր երկրորդ ոսկին։ Նա ոսկի է նվաճել նաև 1928 և 1936 թվականներին։
* Էդի Իգանը դարձել է Օլիմպիական խաղերի միակ մասնակիցը, որը տարբեր մարզաձևերում արժանացել է Օլիմպիական ոսկու։ 1920 թվականի Ամառային օլիմպիական խաղերի ժամանակ բռնցքամարտի ասպարեզում և Ձմեռային օլիմպիական խաղերի ժամանակ բոբսլեյի ասպարեզում արժանացել է ոսկե մեդալի։

## Ծանոթագրություններ

## Արտաքին հղումներ
* 
* ''III Olympic Winter Games Lake Placid 1932'', 1932 The official report.
* Lake Placid Olympic Authority 
* The program of the 1932 Lake Placid Winter Olympics

Կատեգորիա:1932 սպորտում
Կատեգորիա:Ձմեռային օլիմպիական խաղեր
Կատեգորիա:Ձմեռային օլիմպիական խաղեր ըստ տարեթվի
Կատեգորիա:Օլիմպիական խաղեր
Ճապոնիայի անվտանգության խորհուրդ

, Ճապոնիայի գործադիր իշխանության կենտրոնական մարմին, որը մտնում է Նախարարների կաբինետի կազմում։ Հիմնադրվել է 1986 թվականին՝ **պաշտպանության խորհրդի** հիման վրա ():

Անվտանգության խորհուրդը գլխավորում է նրա նախագահը՝ Ճապոնիայի վարչապետը։ Բաղկացած է արտաքին գործերի, ֆինանսների, ներքին գործերի և հաղորդակցության, տրանսպորտի, տնտեսության և արդյունաբերության, պաշտպանության նախարարներից, գլխավոր քարտուղարից և Պետական անվտանգության կոմիտեի նախագահից։

Զբաղվում է Ճապոնիայի պետական անվտանգության կուրսի սահմանմամբ պաշտպանությամբ, մշակում է արտակարգ իրավիճակների ժամանակ գործողությունների պլան։

## Տես նաև
* Ճապոնիայի սահմանադրության իններորդ հոդված
* Ճապոնիայի պաշտպանական քաղաքականություն
* Ճապոնիայի արտաքին հարաբերություններ
* Ճապոնիայի ինքնապաշտպանության ուժեր

## Ծանոթագրություններ

## Արտաքին հղումներ
* Закон о Совете безопасности Японии
* Постановление о реализации закона
* Совет безопасности Японии

Կատեգորիա:Ազգային անվտանգության խորհուրդներ
Կատեգորիա:Ազգային անվտանգություն
Կատեգորիա:Ճապոնիայի Նախարարների կաբինետ
Կատեգորիա:Ճապոնիայի արտաքին հարաբերություններ
Կատեգորիա:Ճապոնիայի կառավարություն
Հուա Մեյ

**Հուա Մեյ,** (ծնվել է օգոստոսի 21-ին, 1999 թ-ին), իգական սեռի մեծ պանդա է։ Նա առաջին մեծ պանդայի ձագն է, որը մեծացել է Ամերիկայի Միացյալ Նահանգներում։ Ծնվել է Բայ Յունից (մայր) և Շի Շի պանդայից (հայր) Սան Դիեգո կենդանաբանական այգում։ Միլիոնավոր մարդիկ ամբողջ աշխարհում դիտում էին՝ ինչպես է մեծանում Հուա Մեյը Պանդա Քամ կենդանաբանական այգում։

Հուա Մեյը Բայ Յունի Մեյ Շենգ, Սու Լին, Զեն Զեն, Յուն Զի և Սաո Լիվու ձագերից ավագն է։ Այս ձագերի հայրը Գաո Գաոն է։

2004 թվականի փետրվարին, հասուն տարիքում, Հուա Մեյը տեղափոխվեց Վոլոնգի ազգային արգելոց Սիչուան նահանգում, Չինաստան, որտեղ նա ավելի լավ էր հաղորդակցվում։ 2007 թվականի վերջին, ծնվեցին Հուա Մեյի երկվորյակները. Թուան Թուան և Մուան Մուան, և Մեյ Լինգը 2004 թվականի սեպտեմբերի 1-ին, արական և իգական երկվորյակները՝ Վեյ Վեյը և Թինգ Թինգը 2005 թվականի օգոստոսի 29-ին, մյուս արական երկվորյակները՝ Հուա Լոնգը և Հուա Աոն, ծնվել են 2007 թվականի հուլիսի 16-ին։

2008 թ-ի Սիչուանի երկրաշարժից հետո Վոլոնգում վնասվեց հսկա պանդա հիմնարկությունը. որի հետևանքով Հուա Մեյը տեղափոխվեց Բիֆենգսիա Պանդա հետազոտական հաստատություն Յաանուն։ 2009 թվականի հուլիսին, ծնվեց Հուա Մեյի միակ իգական սեռի ձագը՝ Հաո Հաոն։ 2010 թվականի սեպտեմբերին Հուա Մեյը ծննդաբերեց իր ութերորդ արական ձագը՝ Յանգ Հուն։ Այնուհետև, 2012 թվականի օգոստոսին, նա ծննդաբերեց իր իններորդ իգական ձագը՝ Ջիա Ջիան, իսկ տասներորդ արական ձագը ծնվել է 2013 թվականի հուլիսին։

## Ծանոթագրություններ

## Արտաքին հղումներ
* Panda Profile at San Diego Zoo 
* Photos of Hua Mei from birth through 3 years old

Կատեգորիա:Արջաթիթեռներ
Կատեգորիա:Արջեր
Կատեգորիա:Կենդանաբանություն
Կատեգորիա:Կենդանական աշխարհ ըստ տարածաշրջանի
Կատեգորիա:Կենդանիներ այբբենական կարգով
Կատեգորիա:Կենդանիներ ըստ հարմարվողականության
Կատեգորիա:Կենդանիներ ըստ ուտելիքի նախընտրության
Կատեգորիա:Կենդանիներ մշակույթում և արվեստում
Ջորջինա Ռայլի

**Ջորջինա Ռայլի** (, ), կինոյի և հեռուստատեսության կանադացի դերասանուհի, առավել հայտնի է «Փոնտիփուլ» և «Այս ֆիլմը կոտրված է» ֆիլմերում, և «Լոս Անջելեսի Համալիր» և «Մերդոկի Գաղտնիքները» հեռուստասերիալներում խաղացած դերերով։

## Վաղ տարիներ
Ռայլին ծնվել է Անգլիայի Սարեյ քաղաքում։ Տասնվեց տարեկանում նա իր ընտանիքի հետ տեղափոխվել է Կանադայի Տորոնտո քաղաք։ Մեծանալով՝ Ռայլին բազմաթիվ արձակուրդներ է անցկացրել Կանադայում՝ այցելելով հարազատներին։ Նա սովորել և ավարտել է Ջավերգալի քոլեջը։

## Անձնական կյանք
Ռայլին կանադացի երաժիշտ Թոմ Ռայլիի թոռնուհին է։ Նրա հայրը՝ Դեյվիդ Ռայլին, գրող և կոմպոզիտոր է, իսկ մայրը աշխատում է արտադրությունում։ Ռայլիի ավագ եղբայրը Դիջեյ է։

2013 թվականի հունվարի 6-ին Ռայլին ամուսնացել է իր գործընկերոջ՝ Մարկ Օ'Բրայենի հետ, ում հետ ծանոթացել է 2011 թվականին «Դոյլի Հանրապետությունը» ֆիլմի նկարահանումների ժամանակ։

## Ֆիլմագրություն
### Ֆիլմ

### Հեռուստասերիալ

## Ծանոթագրություններ

## Արտաքին հղումներ
* 

Կատեգորիա:Անգլիացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Hallucinate

«**Hallucinate**», անգլիացի երգչուհի Դուա Լիպայի երգ նրա երկրորդ՝ «Future Nostalgia» (2020) ստուդիական ալբոմից։ Երգի հեղինակներն են Լիպան, Ֆրենսիսը և ԷսՋի Լյուիսը, իսկ արտադրությամբ զբաղվել են Լյուիսը և Ստուարտ Փրայսը։ Այն թողարկվել է 2020 թվականի հուլիսի 10-ին՝ որպես ալբոմի չորրորդ սինգլ։ «Hallucinate» երգը տարբեր ժանրեր է ներառում, այդ թվում՝ բիչ փոփ, դիսկո հաուս, փսիխոդելիկ և սինթի փոփ։ Այն ներշնչվել է էլեկտրոնային և 2000-ականների երաժշտությունից։

«Future Nostalgia» ալբոմի թողարկումից հետո, «Hallucinate» երգը քննադատների կողմից հիմնականում դրական գնահատականների է արժանացել։ Երգի տեքստով տեսահոլովակը թողարկվել է 2020 թվականի ապրիլի 9-ին, որին մոտ երեք ամիս հետո՝ 2020 թվականի հուլիսի 10-ին հետևել է պաշտոնական երաժշտական տեսահոլովակը։

## Երաժշտություն և տեքստ
«Hallucinate»-ը բիչ փոփ, դիսկո հաուս, փսիխոդելիկ և սինթի փոփ երգ է, որը ներշնչվել է էլեկտրոնային և 2000-ականների երաժշտությունից։ Այն ստեղծագործված է B ♭ մինոր տոնայնությամբ և 122 բիթ րոպեում տեմպով։

## Թողարկում և գովազդ
«Hallucinate» երգը թողարկվել է 2020 թվականի մարտի 27-ին որպես Լիպայի երկրորդ՝ «Future Nostalgia» ստուդիական ալբոմի յոթերորդ երգ։ 2020 թվականի ապրիլին Լիպան հաստատել է, որ ալբոմը չորրորդ սինգլ է ունենալու։ 2020 թվականի հուլիսի 3-ին նա հայտարարել է, որ «Hallucinate»-ն ընտրվել է որպես հաջորդ սինգլ, և այն թողարկվելու է հաջորդ շաբաթ՝ իր շապիկի հետ միասին։ Երգի տեքստով տեսահոլովակը լույս է տեսել 2020 թվականի ապրիլի 9-ին։ Դիջեյ Բեն Հոուելը ստեղծել է դրա և BBC News-ի մեշ ափ տարբերակը։

## Առևտրային ցուցանիշներ
«Future Nostalgia» ալբոմի թողարկումից հետո, «Hallucinate» երգը հաջողության է հասել Եվրոպայում որպես ալբոմի երգ, ընդգրկվելով Հունաստանի, Հունգարիայի, Իտալիայի, Լիտվայի, Պորտուգալիայի, Սլովակիայի և Իսպանիայի պաշտոնական չարթերում։ Բացի այդ՝ այն զբաղեցրել է բրիտանական Official Audio Streaming Chart-ի 48-րդ և NZ Hot Singles Chart-ի 7-րդ հորիզոնականները։ Մեծ Բրիտանիայում «Hallucinate»-ը եղել է ամենաշատ սթրիմներ ունեցող ոչ սինգլ երգն ալբոմից։

## Տեսահոլովակ
2020 թվականի ապրիլի 21-ին Լիպան հաստատել է, որ COVID-19 համավարակի պատճառով տեղի ունեցող ինքնամեկուսացման պայմաններում աշխատում է «Future Nostalgia» ալբոմի չորրորդ սինգլի երաժշտական տեսահոլովակի վրա։ Վիզուալ տեսահոլովակի պրեմիերան կայացել է 2020 թվականի հուլիսի 10-ին։

## Անձնակազմ
Իրավունքներն ադապտացվել են Tidal-ից․

* Դուա Լիպա՝ վոկալ, երգի հեղինակ
* ԷսՋի Լյուիս՝ արտադրություն, երգի հեղինակ, հարվածայիններ, կիթառ, ստեղնաշարայիններ, սինթեզատորի ծրագրավորում
* Սոֆի Ֆրենսիս Քուք՝ երգի հեղինակ, բեք վոկալ
* Ստյուարտ Փրայս՝ արտադրություն, drum programming, ստեղնաշարայիններ, միքսինգ
* Լորեն Դ'Էլիա՝ վոկալի արտադրություն
* Քրիս Գերինգեր՝ մասթերինգ

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:Դուա Լիպայի երգեր
Կատեգորիա:Երգեր այբբենական կարգով
Շնաճանճեր

**Շնաճանճեր** (), երկթևանիների խմբի խայթաճանճերի ընտանիքին պատկանող ճանճի տեսակ։ Այն մանրէների մեխանիկական  փոխանցնողն է, ինչպես նաև` սիբիրախտի, սեպսիսի, տուլարեմիայի և այլ հիվանդություների հարուցիչը։ Պատկանում է սինանտրոպների տեսակին։

## Նկարագրություն
Ըստ կենսաբանության և կազմաբանության մոտ է սենյակային ճանճին։ Երկարությունը 5,5-7 միլիմետր է։ Ունի մոխրագույն երանգավորում, մուգ զոլեր կրծքավանդակի մասում և հետքեր փորիկի մասում։ Կնճիթիկը ուժեղ ձգված է, որի վերջում կրում է խիտինե «ատամներով» թիթեղիկ։ Կնճիթիկի օգնությամբ ճանճը քերում է վերնամաշկը և սնվում արյամբ, միաժամանակ դուրս է թողնում թունավոր թուքը և առաջացնում ուժեղ գրգռվածություն։

Stomoxys calcitrans-ը գյուղական տեսակ է, որը սերտորեն կապված է այն մարդաշատ բնակավայրերի հետ, որտեղ կան ընտանի կենդանիներ։ Սննդի հիմնական աղբյուրը խոշոր եղջերավոր կենդանիներն ու ձիերն են։ Տեսակի Էգերը և արուները սնվում էն արյունով` հարձակվելով հիմնականում կենդանիների վրա, բայց երմեբն կարող են թռչել նաև բնակելի վայրեր և հարձակվել մարդկանց վրա։

Տարածված են ամենուր (բացառությամբ` հեռավոր հյուսիսի)։ Նրանց թիվն ավելանում է ամռան վերջին, աշնան սկիզբին։ Տալիս են 300-400 ձու, թվով 20-25 հատ հավաքվում են գոմաղբի մեջ, ավելի հազվադեպ` փտած բույսերի մնացորդների մեջ, երբեմն նաև` մարդկանց և կենդանիների վերքերի վրա, որտեղ և սկսում է զարգանալ թրթուռը։ Շնաճանճերի բազմացման դեպքերը եղել են վայրի բնության մեջ կենդանիների և թռչունների կուտակման վայրերում։ Որպես օրինակ կարելի է ցուցադրել գանգրափոտուր հավլուսների հաստատումը Վոլգայի դելտայում։

## Ծանոթագրություններ

## Գրականություն
* «Биологический энциклопедический словарь» Гл. ред. М. С. Гиляров; Редкол.: А. А. Бабаев, Г. Г. Винберг, Г. А. Заварзин и др. — 2-е изд., исправл. — М.: Сов. Энциклопедия, 1986
* 

## Արտաքին հղումներ
* Экологические группы мух-гематофагов по степени связи с жильём и хозяйственными постройками человека на территории Владимирской области

Կատեգորիա:Կենդանիներ այբբենական կարգով
Կատեգորիա:Երկթևանիներ
Կատեգորիա:Խայթաճանճեր
Մոնակոն Եվրատեսիլ երգի մրցույթում

Մոնակոն առաջին առաջին անգամ հանդես է եկել Եվրատեսիլ երգի մրցույթում 1959 թվականին, առաջին պատվիրակը եղել է Ժակ Պիլսը «Իմ ընկերը Պիրոթ» երգով, որը հավաքել է 1 միավոր՝ գրավելով 11-րդ հորիզոնականը։ Ընդհանուր առմամբ, Մոնակոն մասնակցել է մրցույթին 24 անգամ։ Երկրի լավագույն արդյունքը առաջին տեղն է. 1971 թվականին երկրին հաղթանակ է բերել երգչուհի Սևերինը՝ կատարելով «Un banc, un arbre, une rue» («նստարան, ծառ, փողոց») ֆրանսերեն երգը՝ հավաքելով 128 միավոր, այդ թվում 6 անգամ ստանալով ամենաբար գնահատականը (10 միավոր)՝ Գերմանիայից, Նորվեգիայից, Բելգիայից, Շվեյցարիայից, Շվեդիայից և Հարավսլավիայից։ 1962 թվականի մրցույթում Մոնակոն հայտնվել է երկրորդ հորիզոնականում, և երեք անգամ զբաղեցրել է երրորդ հորիզոնականը՝ 1960, 1964 և 1976 թվականներին։  

Եզրափակչին մասնակցության 21 տարվա ընթացքում Մոնակոն ստացել է 738 միավոր, իսկ կիսաեզրափակչում՝ 46 միավոր։

## Մասնակիցներ

## Ծանոթագրություններ

Կատեգորիա:Երկրներ Եվրատեսիլ երգի մրցույթում
Պասկալ Գրեգորի

**Պասկալ Գրեգորի** (, ), ֆրանսիացի դերասան։

## Կենսագրություն
Պասկալ Գրեգորին ծնվել է 1954 թվականի սեպտեմբերի 8-ին, Փարիզում ՝ բուրժուական բողոքական ընտանիքում։ 12 տարեկանից Պասկալը երգել է փարիզյան օպերայի բեմում, իսկ թատրոնում կատարե; է «մանկական դերեր»։ Միևնույն ժամանակ նա սովորել է Ժան Պերիմոնիի դերասանական վապետության դասընթացներում, Դրամատիկական արվեստի ազգային կոնսերվատորիա ընդունվելու համար։ Պասկալ Գրեգորին 1973 թվականին ձախողել է քննությունները կոնսերվատորիայում, բայց դասընթացի ղեկավար `հայտնի թատրոնի ռեժիսոր Անտուան Վիտեսը թույլ է տվել նրան սովորել որպես անվճար ունկնդիր։

Կինոյում Պասկալ Գրեգորին առաջին անգամ հանդես է եկել 1975 թվականին Ժան-Լուի Բերտուչիի «Դոկտոր Ֆրանսուա Գայան» ֆիլմում և այդ ժամանակից ի վեր խաղացել է մոտ 80 դեր կինոյում և հեռուստատեսության ոլորտում։ Նա նկարահանվել է այնպիսի հայտնի ռեժիսորների ֆիլմերում, ինչպիսիք են Անդրե Տեսինը, Էրիկ Ռոմերը, Անջեյ Ջուլավսկին և Օլիվյե Դաանը։

1987 թվականին հանրահայտ թատրոնի և կինոռեժիսոր Պատրիս Շերոյի հետ հանդիպումից հետո Գրեգորին խաղացել է նրա թատերական բեմադրություններում և նկարահանվել է նրա հինգ ֆիլմերում։ Շերոյի «Նրանք, ովքեր ինձ սիրում են, կուղևորվեն գնացքով» ֆիլմում դերի համար, Պասկալ Գրեգորին առաջին անգամ առաջադրվել է «Սեզար» մրցանակի`լավագույն դերասանական կազմի համար։ Դերասանը երկու անգամ առաջադրվել է «Սեզար» մրցանակի` 2001 թվականին, որպես լավագույն դերասան ՝ «Ժանրերի խառնուրդ» ֆիլմում իր դերի համար, իսկ 2008 թվականին ՝ Էդիթ Պիաֆ Օլիվյե Դաանի «Կյանքը վարդագույնով» երկրորդ պլանի լավագույն դերասանի համար, բայց Գրեգորը երբեք ոչ մի մրցանակ չի ստացել։

## Մասնակի ֆիլմագրություն
* 1979: Բրոնտե քույրեր / Les Soeurs Brontë
* 1982: Գեղեցիկ հարսանիք / Le Beau mariage
* 1983: Պալինան լողափին / Pauline à la plage
* 1993: Ոսկու ծարավը / La Soif De L’Or
* 1994:Մարգո թագուհի / La Reine Margot
* 1997: Լյուսիի պատերազմը / Lucie Aubrac
* 1998: Նրանք, ովքեր ինձ սիրում են, կուղևորվեն գնացքով / Ceux qui m’aiment prendront le train
* 1999: Ձեռք բերված ժամանակ/ Le Temps retrouvé
* 1999: Ժաննա դ’Արկ/ The Messenger: The Story of Joan of Arc
* 2000: Հավատարմություն / La Fidélité
* 2002: Жизнь обетованная / La Vie promise
* 2002: Նրա եղբայրը / Son frère
* 2004:Արսեն Լյուպեն / Arsène Lupin
* 2005: Գաբրիել / Gabrielle
* 2006: Օգնականը / La Tourneuse de pages
* 2006: Ներեցեք ինձ / Pardonnez-moi
* 2006: Կյանքը վարդագույնով / La Môme

## Ծանոթագրություններ

Կատեգորիա:Ֆրանսիացի դերասաններ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ
Կատեգորիա:Պատվո լեգեոնի շքանշանի ասպետներ
Կատեգորիա:Թատրոնի ֆրանսիացի դերասաններ
Թոնգարիրո ազգային պարկ

**Թոնգարիրո ազգային պարկ** (), Նոր Զելանդիայի ամենահին ազգային պարկը։ Գտնվում է Հյուսիսային կղզու կենտրոնական մասում։ Աշխարհում ստեղծված ամենահին ազգային պարկերի տասնյակում զբաղեցնում է վեցերորդ հորիզոնականը։ Նրա տարածքում են ընկած գործող հրաբուխներ Ռուապեհուն, Նգաուրուհոեն, Թոնգարիրոն, որոնց գագաթները երբեմն նույնիսկ ամռանն են պատված մնում ձյունով (այդ եռյակից Ռուապեհուի կատարը միշտ է ծածկված ձյունով ու սառցադաշտերով)։

Տեղաբնիկ մաորի ցեղի պաշտամունքային մի շարք վայրեր ներառված են ազգային պարկի տարածքում, ընդ որում՝ լեռնագագաթներից շատերը, ներառյալ Նգաուրուհոեն ու Ռուապեհուն, նրանց համար համարվում են *tapu*, այսինքն՝ սրբազան։ Ազգային պարկի գոտում են ընկած մի շարք բնակավայրեր, այդ թվում՝ Օհակունե, Ուայոուրու, Հորոպիտո, Փոկակա, Էրուա քաղաքները։ Այստեղ է գտնվում «Թոնգարիրոյի ալպիական անցումը», որն ունի 19,4 կիլոմետր երկարություն և համարվում է մեկօրյա արշավային լավագույն երթուղիներից մեկը աշխարհում։ Ազգային այս պարկի հյուսիսային հատվածով է անցնում *Tongariro North Loop* (*Թոնգարիրոյի հյուսիսային օղակ*) անվանումը կրող արշավուղին, որը նորզելանդական լավագույն զբոսաշրջային երթուղիներից մեկն է, ունի 43,1 կիլոմետր երկարություն (այն հաղթահարելու համար սովորաբար 3-4 օր է պահանջվում)։

## Աշխարհագրություն
Թոնգարիրո ազգային պարկն զբաղեցնում է 786&nbsp;կմ2 տարածք։ Ընկած է Հյուսիսային կղզու կենտրոնական հատվածից հարավ, Նոր Զելանդիայի ամենամեծ լճից՝ Թաուպոյից մի քանի կիլոմետր դեպի հարավ-արևմուտք, ամենախոշոր բնակավայրից՝ Օքլենդ միլիոնանոց քաղաքից 330&nbsp;կմ դեպի հարավ և մայրաքաղաք Վելինգտոնից 320&nbsp;կմ դեպի հյուսիս։

## Պատմություն
Թոնգարիրո ազգային պարկը հիմնադրվել է 1894 թվականին, սկզբնապես՝ 76,5 հազար հեկտար տարածքի վրա։

1993 թվականին Թոնգարիրոն դարձել է մշակութային լանդշաֆտներից առաջինը, որ ներառվել է ՅՈՒՆԵՍԿՕ-ի Համաշխարհային ժառանգության՝ նոր չափորոշիչների համաձայն կազմված ցանկում։ Ընդ որում՝ հաշվի է առնվել նրա արժեքը թե՛ որպես բնության հւշարձանի և թե՛ որպես մաորիների մշակութային ժառանգության մի կարևոր հատվածի։

Պարկին բնորոշ է բնապահպանական համակարգերի լայն դիապազոնը։

## Պատկերասրահ

File:Ngauruhoe2.jpg|Նգաուրուհոե լեռը
File:Emerald Lakes.jpg|Զմրուխտ լիճը 
File:Mount Tongariro 2003.jpg|Թոնգարիրո լեռը
File:Kraterrand Ngauruhoe.jpg|Կարմիր խառնարանը
Sheep In Front of Mount Ruapehu.jpg|Ռուապեհու լեռը
Tawhai Falls, Jan 2014.jpg|Թաուհայ ջրվեժը


Dacrycarpus dacrydioides cones2.jpg|*Dacrycarpus dacrydioides*
LibocedrusBidwillii.jpg|*Libocedrus bidwillii*
Nothofagus menziesii on Mount Climie.jpg|Մամուռով պատված *Bukan Menziesa|Nothofagus menziesii* ծառեր
Weinmannia racemosa flowers.jpg|*Weinmannia racemosa*


Anthornis melanura -New Zealand-8 (2).jpg|Anthornis melanura
Charadrius bicinctus breeding - Ralphs Bay.jpg|Charadrius bicinctus
Nz falcon.JPG|Նորզելանդական բազե
Prosthemadera novaeseelandiae -Waikawa, Marlborough, New Zealand-8 (2).jpg|Prosthemadera novaeseelandiae
Silvereye.jpg|Արծաթաչիկ


## Ծանոթագրություններ

## Արտաքին հղումներ

*Tongariro National Park at the Department of Conservation
*Datasheet - UNEP-WCMC World Heritage Site

Կատեգորիա:1887 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Նոր Զելանդիայի ազգային պարկեր
Աճող բյուջե

**Աճող բյուջե** (), բյուջե, որի դեպքում կարգավորվող աղբյուրների պլանավորման ժամանակաշրջանի ծախսերը սահմանվում են նախորդ ժամանակահատվածում այդ աղբյուրների իրական ծախսերի մակարդակով։

## Սահմանում
Անգլիացի պրոֆեսոր Քոլին Դրուրին սահմանել է աճող բյուջեի բյուջետավորումը որպես բյուջետավորման մեթոդ, որով առաջիկա ժամանակահատվածի պլանավորումը տեղի է ունենում ընթացիկ ծախսերի մեծության ավելացման վրա, օրինակ՝ գնաճի ինդեքսի հաշվի շնորհիվ։

Ըստ ամերիկացի պրոֆեսոր Էնթոնի Ատկինսոնի՝ աճող բյուջեն այն բյուջեն է, որում դիսկրեցիոն (կանոնակարգված) աղբյուրների համար նախատեսված ժամանակահատվածի ծախսերը որոշվում են նախորդ ժամանակահատվածում այդ աղբյուրների իրական ծախսերի մակարդակով։ Դիսկրեցիոն ծախսերի ընդհանուր բյուջեն ավելանում է 10%-ով, ինչը նշանակում է, որ յուրաքանչյուր դիսկրեցիոն աղբյուր ավելանում է 10%-ով։

## Քննադատություն
Ք. Դրուրիի կարծիքով աճող բյուջեի թերությունն այն է, որ գործունեության հիմնական մակարդակի հետ կապված ծախսերի մեծ մասը մնում է անփոփոխ։ Այդ կերպ այլ տեսակի գործունեությունների ծախսերը, որոնք կապված չեն կոնկրետ արտադրանքի հետ, դառնում են սահմանված, և դա կարող է հանգեցնել այն բանին, որ նախկին թերությունները և ոչ ռացիոնալ ծախսերը կարող են կրկնվել հետագայում։

Ըստ Է. Ատկինսոնի՝ աճող բյուջեն չի պահանջում այդ ծախսերի արժեքների հիմնավորում, չի նախատեսում այդ ծախսերի կրճատում կամ վերացում ձեռնարկությունում կառուցվածքային փոփոխությունների դեպքում, և չունի մեխանիզմ` այդ ծախսերի անհամաչափ բաշխումը տարբեր դիսկրեցիոն աղբյուրներին ապահովելու համար։

## Տես նաև
* Ճկուն բյուջե
* Փոփոխական բյուջե

## Ծանոթագրություններ

Կատեգորիա:Բյուջե
Bed and breakfast

[thumb|300px|Նախաճաշ [Կանադայի Քվեբեկ քաղաքի B&B-ում]]
[thumb|300px|Bed and breakfast հաստատության սենյակ [Ֆորարլբերգում, Ավստրիա]]

**Bed and breakfast** (հայերեն` *Մահճակալ և նախաճաշ*, կրճատ` **B&B** կամ **BnB**), փոքր հաստատություն, որն առաջարկում է գիշերակաց և նախաճաշ։ Սրանք հիմնականում մասնավոր տներ են և սովորաբար ունեն չորսից տասնմեկ սենյակ, միջինը` վեց սենյակ։ B&B-ում սովորաբար տանտերն ապրում է նույն տանը։

*Bed and breakfast* արտահայտությունը օգտագործվում է նաև սպասարկման մակարդակը նկարագրելու համար, որը ներառված է հյուրանոցի սենյակի գնի մեջ, ի հակադրություն պարզապես սենյակի կամ պանսիոնի։

## Ակնարկ
Սովորաբար հյուրերին տրամադրվում են առանձին սենյակներ` առանձին լոգարաններով, կամ`սենեկաշարք, որն ընդգրկում է նաև մի քանի լոգարան։ Որոշ տներ ունեն առանձին ննջարաններ` լոգարանի հետ, որոնք տրամադրվում են տարբեր հյուրերի։ Նախաճաշը կարող է մատուցվել ննջարանում, ճաշարանում կամ էլ` տանտիրոջ խոհանոցում։

B&B-ները և and հյուրատները հաճախ դիտարկվում են որպես եկամտի կողմնակի աղբյուր։ Տանտերերն հաճախ իրենք են պատրաստում նախաճաշն ու մաքրում սենյակները, սակայն որոշ դեպքերում նրանք մարդիկ են վարձում` այդ աշխատանքը կատարելու համար։ Մասնագիտական աշխատակազմի կողմից կառավարվող B&B-ներն անհամեմատ ավելի քիչ են (ի տարբերություն պանդոկների և հյուրանոցների), սակայն կարող են գոյություն ունենալ, հատկապես, եթե նույն սեփականատերը մի քանի հաստատություններ ունի։

Գոյություն ունեն լողացող B&B-ներ. դրանք նավակներ են, որոնց վրա առաջարկվում է նաև նախաճաշի ծառայություն։ Որոշ համայնքներում նավերի համար փարոսի լույս վառ պահող պահակների սենյակները վեր են ածվել B&B-ների այն բանից հետո, երբ փարոսները ավտոմատ են դարձել կամ գործածությունից հանվել են։

## Տես նաև
* Airbnb

## Ծանոթագրություններ

Կատեգորիա:Հյուրանոցների տեսակներ
Անդրե Տեշինե

**Անդրե Տեշինե** (, ), ֆրանսիացի կինոռեժիսոր և սցենարիստ, կինոքննադատ։

## Կենսագրություն
Անդրե Տեսչինը ծնվել է Ֆրանսիայի հարավում ՝ Պիրենեայում գտնվող Վալանսի դ’Ագեն փոքր քաղաքում։ Իսպանական ծագմամբ նրա ընտանիքը, ուներ գյուղատնտեսական տեխնիկայի փոքր բիզնես։ 1952-1959 թվականներին սովորել է Մոնտուբայի Կաթոլիկ գիշերօթիկ դպրոցում։ Կիրակի օրերին թույլատրվում էր դուրս գալ դպրոցից, և երիտասարդ Թեշինը գնաց կինոթատրոն։ Այնուհետև Թեսինը սովորում էր աշխարհիկ հանրային դպրոցում, իսկ 19 տարեկան հասակում մեկնել է Փարիզ՝ կինոմատոգրությանը նվիրվելու համար։

Որոշ ժամանակ Անդրե Տեշինեն աշխատել է ֆրանսիական Cahiers du Cinemma ամսագրում, որտեղ տարբեր ժամանակաշրջաններում աշխատել են ֆրանսիական «նոր ալիքի» ռեժիսորները։ Դասավանդել է կինոյի կրթության բարձրագույն դպրոցում (IDHEC): Նա աշխատել է որպես Ժ. Ռիվետի օգնական։ Կինոյում առաջնելույթ է կատարել 1969 թվականին «Պոլինան հեռանում է» ֆիլմի միջոցով։

1970-ական թվականների սկզբից նա սկսել է նկարել սեփական ֆիլմերը։ Ռեժիսորի ամենահայտնի գործերն են ՝ «Բրոնտե քույրերը» (1979), «Հանդիպում» (1985, Կաննի կինոփառատոնի մրցանակ` լավագույն ռեժիսորական աշխատանքի համար), «Ես չեմ համբուրում» (1991 թ.), «Վայրի եղեգներ» (1994, չորս «Սեզար» մրցանակներ, այդ թվում լավագույն ֆիլմ և լավագույն ռեժիսուրայի համար)։

## Ֆիլմագրություն

*
* 1969 — Պալինան հեռանում է / *Paulina s’en va*
* 1975 — Հիշողություններ Ֆրանսիայի մասին / *Souvenirs d’en France*
* 1976 —Բարոկկո / *Barocco*
* 1979 — Բրոնտե քույրերը/ *Les Sœurs Brontë*
* 1981 — «Ամերիկա» հյուրանոց / *Hôtel des Amériques*
* 1985 — Հանդիպում / *Rendez-vous*
* 1986 — Հանցագործության վայր/ *Le Lieu du crime*
* 1987 — Անմեղները / *Les Innocents*
* 1991 — Ես չեմ համբուրվում / *J’embrasse pas*
* 1993 — Սիրելի տարվա եղանակը / *Ma saison préférée*
* 1994 — Վայրի եղեգներ/ *Les Roseaux sauvages*
* 1996 — Գողերը / *Les Voleurs*
* 1998 — Ալիսան և Մարտենը / *Alice et Martin*
* 2001 — Հեռու / *Loin*
* 2003 — Մոլորվածները / *Les Égarés*
* 2004 — Ժամանակը հետ շրջել / *Les Temps qui changent*
* 2007 — Վկաները / *Les Témoins*
* 2009 — Աղջիկը գնացքից / *La Fille du RER*
* 2011 — Անավարտ վեպ / *Impardonnables*
* 2016 — Երբ դու 17 տարեկան ես / *Quand on a 17 ans*
* 2017 — Մեր խենթ տարիները / *Nos années folles*

## Ծանոթագրություններ

Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի դերասաններ
Կատեգորիա:Ֆրանսիացի գրողներ
Քելլի Գիդիշ

**Քելլի Գիդիշ** ( ), ամերիկացի դերասանուհի, որը առավել հայտնի է NBC-ի «Օրենք ու կարգ։ Հատուկ կորպուս» սերիալում խաղացած դետեկտիվ Ամանդա Ռոլիզնի դերով։

## Կենսագրություն
Գիդիշը ծնվել է Ջորջիա նահանգի Քամիգ քաղաքում՝ Չարլզի և Նիթի Գիդիշի ընտանիքում։ Նա ունի եղբայր՝ Էլի Գիդիշը։ Ավարտել է Էվանսվիլի համալսարանը (Ինդիանա նահանգ), որից հետո տեղափոխվել է Նյու Յորք՝ դերասանական կարիերա սկսելու համար։

## Կարիերա
2005-2007 թվականներին նկարահանվել է ABC-ի «Իմ բոլոր երեխաները» ցերեկային սերիալում։ Դրանից հետո Գիդիշը հայտնվել է «Մահ սիրո մեջ» անկախ ֆիլմում, որի պրեմերիան կայացել է «Սանդենս» կինոփառատոնի շրջանակներում։

2010 թվականին Գիդիշը գլխավոր դեր է խաղացել Fox-ի «Անցյալ կյանք» սերիալում, որը փակվել է մի քանի էպիզոդից հետո։ 2010-2011 թվականներին նա NBC-ի «Հետապնդում» սերիալում խաղացել է գլխավոր դեր, ինչպես նաև հրավիրված աստղ է եղել «Լավ կինը» սերիալի երեք էպիզոդներում։

2011 թվականի հունիսի 27-ին հայտարարվել է, որ Գիդիշը միանում է NBC-ի «Օրենք ու կարգ։ Հատուկ կորպուս» սերիալի դերասանական կազմին՝ նոր դետեկտիվ Ամանդա Ռոլինզի դերում։ Նա այդ դերը կրկնել է նաև «Չիկագոյի ոստիկանությունը» սերիալում։

## Անձնական կյանք
2015 թվականի հունիսի 20-ին ամուսնացել է Լորենս Ֆոլբորնի հետ։ Ամուսինները ունեն երկու որդի՝ Լյուդո Ֆոլբորնը և Չարլի Ռեյֆ Ֆոլբորնը։

## Ֆիլմագրություն
### Ֆիլմեր

### Հեռուստատեսություն

## Ծանոթագրություն

## Արտաքին հղումներ
* 

Կատեգորիա:Ապրիլի 13 ծնունդներ
Կատեգորիա:1980 ծնունդներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի կանայք
Կատեգորիա:Թատրոնի ամերիկացի դերասանուհիներ
Մարգարիտա Լևիևա

**Մարգարիտա Վլադիմիրովնա Լևիևա** ( ), ամերիկացի դերասանուհի, նախկինում՝ պրոֆեսիոնալ մարմնամարզուհի, որն առավել հայտնի է խաղացած դերերով այնպիսի ֆիլմերում, ինչպիսիք են «Անտեսանելին» (2007 թվական), «Կնամոլ» (2009 թվական) և «Մշակույթի և հանգստի զբոսայգի» (2009 թվական) ֆիլմերը, ինչպես նաև  ABC-ի «Վրեժ» (2011-2013 թվականներ) փրայմ թրայմ սերիալի Էմիլի Թորնի/իրական Ամանադա Կլարկի դերով։

## Վաղ տարիներ
Մարգարիտա Վլադիմիրովնա Լևիևան ծնվել է Սանկտ Պետերբուրգում՝ հրեական ընտանիքում։ Նրա երկու տատիկները երեխա ժամանակ, վերապրել են Լենինգրադի շրջափակումը։ Երեք տարեկանից զբաղվել է գեղարվեստական մարմնամարզությամբ։ 11 տարեկանում նա մոր և իր երկվորյակ եղբոր՝ Միխայիլի (Մայքլ) հետ ներգաղթել է ԱՄՆ (1991 թվական), որտեղ բնակություն է հաստատել բրունքլինյան շրջանում՝ Շիփսհեդ-Բեյում։ Հաճախել է Նյու Ջերսի նահանգի Սիկոկուս դպրոցը։ Ավարտել է Նյու Յորքի համալսարանի էկանոմիկայի ֆակուլտետը։ Լևիևան դերասանական խաղի նկատմամբ մեծ հմտություն է ձեռք բերել Ուիլյամ Էսպերտի () դերասանական վարպետության դպրոցում։

## Կարիերա
2005 թվականին Լևիևան հայտնվել է «Օրենք և կարգ։ Երդվյալների դատարան» հեռուստասերիալում։ Նույն թվականին *New York Magazine* ամսագիրը Լևիևան ներառել է Նյու Յորքի 50 ամենագեղեցիկ մարդկանց ցուցակում։ Այնուհետև նա 2006 թվականին նկարահանվել է «Կորածը» կարճամետրաժ սերիալում։

2007 թվականին Լևիևան «Անտեսանելին» ֆիլմում կատարել է գլխավոր դեր, իսկ հետո հայտնվել է ևս մի քանի անկախ ժապավեններում, ինչպիսիք են «Աղմուկը» (Թիմ Ռոբինսի և Վիլյամ Հըրթի հետ)։ 2009 թվականին նկարահանվել է «Մշակույթի և հանգստի զբոսայգի» կատակերգությունում, ինչպես նաև Էշթոն Քաթչերի «Կնամոլ» դրամայում։ Նույն թվականին ելույթ է ունեցել *The Retributionists* թատերական պիեսում։ Հեռուստատեսությունում Լևիևան հայտնվել է 2010-2011 թվականներին HBO-ի «Ինչպես հաջողության հասնել Ամերիկայում» սերիալում։ 2011 թվականին նկարահանվել է Մեթյու Մակքոնահիի «Փաստաբանը Լինքոլնով» ֆիլմում, ինչպես նաև «*The Stand Up»*, «*Knights of Badassdom»*, «*For Ellen*» և «*Loft»* ֆիլմերում''։

2011-2013 թվականներին Լևիևան ABC-ի «Վրեժ» հեռուստասերիալում կատարել է Էմիլի Թորնի՝ Ամանադա Կլարկի դերը։ 2014 թվականին նա հրավիրված է եղել NBC-ի «Հավատարմություն» սերիալի գլխավոր դերերից մեկին, որտեղ նկարահանվել է Հոուփ Դևիսի հետ հավասար։ Շոուն փակվել է մի քանի էպիզոդից հետո։ 2015 թվականին նա HBO-ի «Երկյակը» սերիալում ստացել է կանոնավոր դեր։

## Անձնական կյանք
2014-2016 թվականներից հարաբերությունների մեջ է եղել Սեբաստիան Սթենի հետ։

## Ֆիլմագրություն

## Ծանոթագրություն

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Նյու Յորքի համալսարանի շրջանավարտներ